Predkladacia správa

       Uznesením vlády SR č. 975 zo dňa 14.11.2007 (bod A.2.) vláda schválila Štatút splnomocnenca vlády SR pre výstavbu a prevádzku Sústavy vodných diel Gabčíkovo-Nagymaros. Aktuálna prax plnenia úloh splnomocnenca vlády si vyžaduje doplnenie štatútu v záujme rozšírenia jeho úloh a posilnenia kompetencií. 
      Ide o úlohy súvisiace s výberom investorov na využitie energetického, dopravného, priemyselného a športovo-rekreačného potenciálu  objektov SVD G-N, ako aj priľahlého územia.
      Posilnenie kompetencií splnomocnenca vlády sa navrhuje aj v oblasti vstupovania do zmluvných vzťahov vzhľadom na medzinárodný dosah agendy splnomocnenca vlády.
      V súlade s vyššie uvedeným je potrebné v tomto zmysle upraviť štatút splnomocnenca.
      Materiál prešiel medzirezortným pripomienkovým konaním a nemá žiadny dopad na verejné financie, na zamestnanosť, na podnikateľské prostredie ani na životné prostredie.